JohanHeinsen/ENO huggingface dataset:
Aarhuus Stifts-Tidende, 1840-09-19
Blandinger. Den hollandske Viceconsul i Alexandrien, blev nylig paa en Spadseretour udenfor Byen pryglet af en ægyptisk Officeer som anførte en Krudt transport, fordi Consulen ikke strax paa hans Tilraab havde taget Cigarren af Munden. Mehemed Ali gav strax Ordre til at skyde Officeren og de to Soldater som paa hans Ordre havde pryglet Consulen, men paa Dennes Forbøn blev Livsstraffen eftergivet, hvorimod Officeren blev degraderet til Gemeen, givet Bastonade og sendt til Abukir paa Galeierne. Sidste Fredag Morgen tildrog sig paa den HullSelbyske Jernbane, i Nærheden af Hundem, en Begivenhed, der kostede flere Mennesker Livet. Blandt det paaladede Gods var en stor Tavle af støbt Jern, bestemt til en Vægt. Den var ved Toug befæstet til een af Vognene; men gled derfra ned paa Bane Skinnerne, hvorved den nærmeste Vogn i Rækken blev kastet ud af Banen og rev fem andre med sig ned i en dyb Grøft. To af Passagererne ihielsloges paa Stedet og 3 Andre opgave Aanden kort efter. Hvormange der bleve lemlæstede vides endnu ikke med Bestemthed.
Aarhuus Stifts-Tidende, 1840-09-19
En Jøde udfandt for nogen Tid siden en egen List, for at indsmugle Contreband til England. Han lod i Boulogne forfærdige en Mængde Fade af uregelmæssig Form og belægge dem udvendig med et Laa Gibs, blandet med Søgræs og Muslinger, saade fuldkomment havde Udseende af de Kalkstykker, der i Mængde ligge henstrøde paa Kysten af Kent. Disse Fade bleve fyldte med franske Brændevine, omNatten overførte til Dover og henlagte paa Strandbredden. Baaden, som havde overbragt dem, bortfjernede sig derpaa igjen. Næste Morgenstund indfandt sig en af Smuglerne, klædt i Foermandsdragt, med en Karre, kjørte dermed forbi Vagten og ned til Strandbredden, hvor han i al Mag læssede de formeentlige Kalkstene paa, og passerede saaledes igjen forbi Vagten med dem, uden at Nogen derved abnede Bedrageriet, da intet Skib laae ved Strandbredden, og ikkun et enkelt Menneske befandt sig ved Vognen.
Aarhuus Stifts-Tidende, 1840-09-19
J lang Tid lykkedes denne Smuglerlist, indtil den tilfældigviis blev opdaget.
Aarhuus Stifts-Tidende, 1840-09-19
For to Aar siden sik Digteren Victor Hugo i Paris et Avisbrev, som meldte ham, at der fra Vestindien var ankommen 6 Fade Tafia til ham. Digteren modtog denne anonyme Hylding af en Beundrer fra hiinside Havet som en Mand, der er vant til at modtage slige Foræringer, lod de 6 Fade afhente og betalte 400 Fr. i Told deraf. Tasigen blev drukken af Hugo's Venner, der fandt den fortræffelig. Men forleden fik han et Besøg af en vis Va lere Hugo, en Viinhandler, som forlangte de 6 Fade, der af en Feiltagelse var kommen til Digteren Victor Hugo. Tafian var drukken, og Valere anmodede altsaa Victor om, at betale ham Værdien deraf med 1100 Fr. Digteren vægrede sig, og Vallere anklagede nu Toldvæsenet, som havde afleveret Varene til en Uvedkommende; Toldvæsenet anklagede igjen Victor Hugo, og der er altsaa Udsigt til en meget indviklet og vidtløftig Proces.
Aarhuus Stifts-Tidende, 1840-09-19
Dronning Victoria skal lægges i Barselseng af en Madame Mason (formodentlig en berømt Gjordemoder) som derfor skal have 1600 Species og desforuden i den første Maaned 6 Species daglig. Maria da Gloria, Portugals Dronning, der for ikke mange Aar siden, da hun var i Frankrig og England, var saa slank og nydelig, er nu bleven til en saa overordentlig stor og corpulent Kone, at man vanskeligt skal opvise Mage til hendes Corpulence i en Alder af først 20 Aar. Hendes Ansigtstræk ere derhos temmelig massive; og naar hun gaaer ved Siden af hendes Gemal, der er en meget flank ung Mand, er Contrasten især paafaldende.
Aarhuus Stifts-Tidende, 1840-09-19
Det er bekjendt, at Selvmord forekomme meget hyppigt i England. Det koldblodigste Forsøg paa at tage Livet af sig selv, Selvmordets Mesterstykke, udførte forleden en Englænder. Han bekjendtgjorde offentlig, at han paa en bestemt Dag, paa et bestemt Sted vilde ombringe sig selv - til Fordeel for sin Kone og sin Familie, og hvem der vilde være Vidne dertil kunde faae Adgangsbillet imod Erlæggelsen af en Guinee.
Aarhuus Stifts-Tidende, 1840-09-19
Grevinde Napoleona Camerata, Datter af Prindsesse Elisa Bacciocchi og en Niece af Napoleon, har anlagt Sag mod sine Oneler, for at tvinge dem til, at udlevere hende de Klenodier som tilkomme hende ifølge Mr. Lætitia's Testament, og som vurderes til over to Millioner Gl.
Aarhuus Stifts-Tidende, 1840-09-19
Engelske Aviser fortælle, at der i Boston lever en ung Mand af saa overordentlig Skjønhed, at Politiet har forbudt ham at gaae i Kirke, for at han ikke skal forstyrre Damerne i deres Andagt. Miss Laschen, en ung Pige fra Ohio, havde forlovet sig med Sir Smith. Han slog op med hende, og hun anklagede ham. Til sin Retfærdiggjørelse anførte han, han havde gjort den Opdagelse, at Klagerinden havde forlorne Tænder, og han havde en afgjort Modbydelighed mod Fruentimmer, som havde noget Forlorent ved sig. Retten fandt sig imidlertid ikke tilfredsstillet ved denne Undskyldning, men tilkjendte Pigen en Skadesløsholdelse af 150 Dollars.
Aarhuus Stifts-Tidende, 1840-09-19
Lægen Guerin i Paris har i disse Dage helbredet et ungt Menneske paa 22 Aar, der som en Følge af et Fald i sin Barndom hverken kunde bruge Armene eller Benene. Efter den nye Opfindelse, at gjennemskjære Musklerne og Senerne, gjennemskar han i een eneste Operation ikke mindre end 42 Muskler og Sener, og gjengav derved den Ulykkelige Brugen af sine Lemmer.
Aarhuus Stifts-Tidende, 1840-09-19
Fra Lyon skrives: Vi ventede her, i den høieste Spænding, Mademoiselle Racheel, som skulde give nogle Gjæsteroller her. Men vor Overraskelse var ubeskrivelig, da vi i hende gjenkjendte den samme Person, som for 12 Aar siden havde sjunget her paa Gaderne i tyrkisk Kostume." Hvor vidt den religiøse Overspændthed kan gaae, derpaa har en Mand i Cork givet et Exempel, idet han vilde korsfæste sig selv. Han havde drevet store Nagler gjennem sine Hænder og Fødder, da man fandt ham i denne jammerfulde Tilstand. Han blev strax bragt i et Hospital.
Aarhuus Stifts-Tidende, 1840-09-19
En Sværdfeger, eller Vaabensmed, i Paris, er med samt tolv Svende, reist til Afrika, for at tilbyde Abdel Kader sin Tjeneste.
Aarhuus Stifts-Tidende, 1840-09-19
J Flækken Kupprichhausen, i det Badenske, kom en forarmet, og ellers ilde renomeret Snedker foret Par Uger siden pludseligt i Ny for Mirakel-Cure, hvilket snart forskaffede ham et uhyre Tilløb. Allevegne talte man om hans helbredende Amuletter, og Skarer af Syge, ofte over Hundrede paa een Dag, vandrede til Kupprichhausen for at søge Lindring for deres Onde. Den 17de August lød det Sorgens Budskab, at Doctoren var bleven syg, og kort efter heed det, at han var død. Da der nu, som sædvanligt, skulde holdes Liigskue over ham, protesterede hans Slægtninge i saa kraftig Maade imod at indlade de dertil beskikkede Mænd, at Politiet endelig maatte lægge sig derimellem og bane Vei for dem, men i det samme fremtraadte den foregivne Døde i phantastisk Dragt, paabød Rolighed og sagde: J dette Øieblik har den Almægtige gienkaldt mig til Livet, for endnu længere at tjene mine lidende Medmennesker med mine heldbringende Cure!" Denne Opstandelses=Scene, der, uden hiin Forstyrrelse, sandsynligviis skulde have været udsat til Begravelsesdagen og da udført med saa megen meere Høitidelighed, til Opbyggelse for den overtroiske Almue, kom naturligviis til Øvrighedens Kundskab, og vil formodentlig give Anledning til videre Undersøgelse.
Aarhuus Stifts-Tidende, 1840-09-19
En Restaurateur udenfor München er kommen paa det Jndfald, langs med sin Have at lade bygge en Jernbane for Børn. En god Speculation, J Bremen har en Præst, Dr. Krummachers, Adfærd givet Anledning til en slem Scandal. J en Prædiken, som han nylig holdt, overskreed han nemlig saaledes alle Anstændighedens Grændser, idet han i den Grad gav sig til at bande og tordne løs paa Fritænkeriet og dets Repræsentanter. Rousseau, Voltaire 2, at en almindelig Opstand blandt Tilhørerne, midt under Gudstjenesteen, kun med Møie kunde afværges. Det var Fru von der Lude, der for ikke længe siden aflivede sig i Hamborg. Hun var en meget yndet Skuespillerinde, 25 Aar gammel og smuk. Hun skjød sig med en Terzerol, liggende paaklædt i sin Seng. Hun havde flere Knaldhætter liggende forsig paa Bordet. Aarsagen til dette Selvmord, der har gjort stor Opsigt, er ubekjendt.
Aarhuus Stifts-Tidende, 1840-09-19
En Smed fra Nærheden af Aalborg er i disse Dage bleven attraperet i Kjøbenhavn for Fabrication af falske Enrigsbankdalersedler. Opdagelsen skal være skeet derved, at Smeden havde indfundet sig hos en Spekhøker, med 100 saadanne Sedler, som han foregav at have erholdt i Banken og ønskede nu at faae dem omvexlede mod en enkelt hundrededalerseddel. Skjøndt Sedlerne skulle være fortrinligt eftergjorte, reiste der sig dog Mistanke, hos Spekhøkeren mod de mange nye Sedler, og denne fik da Smeden opholdt hos sig, medens Politiet blev hentet og arresterede Forbryderen, der i første Forhør skal have bekjendt Alt. Politiet sendte derpaa en Befuldmægtiget og en Betjent til Hals, hvor de ankom i Tirsdags og belagde de øvrige i Sagen Mistænkte med Arrest. Man fortæller, at Konen i Huset, ved Politiets Nærmelse, havde i sin Angst taget endeel falske Sedler frem og kastet ud af et Vindue, hvorved hendes Deelagtighed eller Medvider i Forbrydelsen røbedes. Smedens Svend, skal især være mistænkt for at have forestaaet Fabricationen. Ved Landsoverretten i Viborg er Stolemagersvend (Aalb. Av.) Johansen af Horsens, for attenderet Voldtægt, dømt til at have sit Liv forbrudt. Ved samme Ret er derimod Tjenestekarl J. Nielsen, der tiltaltes for at have med en Jerngreb tilføiet Examinatus juris Halling paa Friisholt et saa voldsomt Slag over Armen, at denne derved blev knækket, frifunden for Actors videre Tiltale. (V. S.)¬
Aarhuus Stifts-Tidende, 1840-09-19
J Faaborg løb den 2den de en Skonnert af Stabelen, det skjønneste Skib som endnu har forladt Skibsbygmester Dyreborgs Byggeplads. Nogle Dage efter havde denne Mand den store Sorg, at hans ældste Søn, 6 Aar gammel, fandtes død under et Skib i Havnen.
Aarhuus Stifts-Tidende, 1840-09-19
Ogsaa i Horsens er nu en Blomsterudstilling i Handelsgartner Fløystrups Have, hvor der i et stort decoreret Telt sees c. 150 forskjellige Sorter fyldte Georginer og 3 a 400 Potteplanter i Flor. Adgangen koster 1 Mk. Mallinggaard, der nylig blev kjøbt af Proprietair Risom for 20,000 Rbd., er af denne igjen solgt tilet Jnteressentskab for 24,000 Rbd. (Efter Forlydende skal dette alt igjen have solgt Gaarden med en omtrent lignende Fortjeneste.) (Veile Av.)
Aarhuus Stifts-Tidende, 1840-09-19
Aarhuus. Den 18de September, vor allernaadigste Konges første Fødselsdag som Landsfader, blev feiret hermed oprigtig Glæde og Deeltagelse. Festdagens Gry blev forkyndt i Byens Gader ved Borgermilitairets Musik, og Flagning fra alle Skibene i Havnen. Om Formiddagen var stor Parade af Garnisonen og Borgervæbningen, ved hvilken der, efter en smuk og hjertelig Tale af Stadens Borgermester, Hr. Justitsraad Ridder Fleischer, blev udbragt et "Længe leve!" for Hs. Majestæt Kong Christian den Ottende, ledsaget af den talrigt forsamlede Folkemængdes Hurraraab og en Salut af 27 Kanonskud fra Havnebatteriet. Aftenen høitideligholdtes ved et Bal i Selskabet Polyhymnia, hvor Skaaler udbragtes for Kongen, Dronningen og Fædrelandet, og flere patriotiske Sange bleve afsjungne, og i Læseforeningen. ved en Souper paa Raadhuussalen, hvor ligeledes Sange, Taler og Toaster tolkede den glade Stemning. Ogsaa i mindre Kredse blev denne for Landet dyrebare Dag høitideligholdt, og overalt lød Ønsket: "Gud velsigne Kongen Gud velsigne Danmark!"
Aarhuus Stifts-Tidende, 1840-09-19
Bekjendtgjørelser. Aar 1840, Løverdagen den 5te September, bler i den Kongelige Lands-Over= samt Hof= og Stadsret i Kjøbenhavn afsagt Dom i Sagen No. 19.
Aarhuus Stifts-Tidende, 1840-09-19
Procurator d'Auchamp som Actor, Tiltalte Magister artium Ditlev Gothardt Moncontra: rad, og saaledes: kjendt for Ret:
Aarhuus Stifts-Tidende, 1840-09-19
Tiltalte Magister artium Ditlev Gothardt Monrad bør til Kjøbenhavns Fattigvæsens Hovedkasse bøde 200 Rbd. Sølv, samt være den i Forordningen 27de September 1799, 20 hjemlede Censur undergivet i 1 Aar. Saa bør han og udrede alle af Actionen lovligt flydende Omkostninger, og deriblandt i Salair til Actor, Procurator d'Auchamp, 12 Rbd. Sølv. Den idømte Mulct at udredes inden 15 Dage efter denne Doms lovlige Forkyndelse og iøvrigt at efterkommes under Adfærd efter Loven. Hvilket herved bringes til offentlig Kundskab i Overeensstemmelse med Forordningen af 27de September 1799 Justitscomptoiret i den Kongelige Lands-Over- samt Hof= og Stadsret i Kjøbenhavn, den 11te September 1840. Hoff.
Aarhuus Stifts-Tidende, 1840-09-19
Jfølge vedtagen Bestemmelse i Boet efter afgangne Smakskipper R. Molboe, bliver den Boet tilhørende Depositakasse=Obligation, stor 400 Rbd. Sølv, stillet til Auction Mandagen den 28de September førstkommende, om Formiddagen Kl. 10; hvilket herved bekjendtgjøres. Aarhuus, den 19de Septbr. 1820. Fleischer.
Aarhuus Stifts-Tidende, 1840-09-19
Ved Auctionen hos Hr. Tobaksfabriqveur Sigumfeldt den 29de dennes bortsælges endvidere : en god Rulle, en Vindbøsse med 2de Kolbe og dertil hørende Pompe, et Gevær, et dito Skjæft, hvortil saavel et glat som et Riffelløb med tilhørende Kugleform, en meget hensigtsmæssig Mahogni=Hagelkasse hvori 8te mindre Kasser til forskjellige Sorter Hagel, samt endeel Skilderier i Glas og Ramme. Aarhuus, den 17de Septbr. 1830. Fleischer.
Aarhuus Stifts-Tidende, 1840-09-19
Jfølge tagen Beslutning under Skiftet efter afdøde Gaardmand Jørgen Sørensen af Bøyen bliver den Boet tilhørende Gaard i bemeldte Bøyen By, Lihme Sogn, af Hartkorn 5 Tdr. 5 Skpr. 1 Fdkr., stillet til Bortsalg ved 3de Auctioner, som afholdes Mandagens den 12te og 19de, samt Løverdagen den 31te næste Maaned, hver Dags Formiddag Kl. 10. De 2de første Auctioner afholdes her paa Contoiret, og 3die Auction paa Eiendommen, der agtes solgt. Dette bekjendtgjøres, overeensstemmende med Placat 22de April 1817, til Pantecreditorers og Liebhaveres Efterretning. Rougs &c. Herredscontoir i Nanders, den 14de September 1840. A. L. Reiersen.
Aarhuus Stifts-Tidende, 1840-09-19
Ved Løsøreauctionen paa Meilgaard den 13de October d. A., og næstfølgende Dage, bliver tillige bortsolgt nogle Arbeidsvogne, endeel Sengeklæder, samt endeel engelsk Steentøi, Porcellain og Glasvare, hvilket herved endvidere bekjendtgjøres. Nørre-Herredscontoir i Grenaae, den 18de Septbr. 1840. Aagaard.
Aarhuus Stifts-Tidende, 1840-09-19
Enhver, som maatte have noget at fordre 1) i Boet efter Kjøbmand Anthon Storchs afdøde 2) i Boet efter Forbedringshuusfange Mads Olsens Hustrue Ane Rye; og afdøde Hustrue Mariane Nielsdatter; indkaldes herved i Overeensstemmelse med Placaten af 26de October 1792, med 12 Ugers Varsel til for undertegnede Skifteret at anmelde og beviisliggjøre deres formeentlige Krav. Skifteretten i Horsens, den 7de September 1840. Ræder.
Aarhuus Stifts-Tidende, 1840-09-19
Creditorerne i Stervboet efter afdøde Huusmand Eric Abrahamsen af Gjesing, indkaldes herved med 12 Ugers Varsel, til for mig som Skifteforvalter, at anmelde og bevise deres Fordringer. Rougs &c. Herredscontoir i Randers, den 15de September 1840. A. L. Reiersen.
Aarhuus Stifts-Tidende, 1840-09-19
J Stervboet efter afgangne Pastor From af Christrup bliver afholdt en Skiftesamling i min, Procurator Jensens, Bopæl, Onsdagen den 30te September næstkommende, om Formiddagen Kl. 10 slet, hvilket herved bekjendtgjøres. – Randers, den 1ste Septbr. 1840. Paa Hr. Kjøbmand C. Jensens og egne Vegne, R. Jensen.
Aarhuus Stifts-Tidende, 1840-09-19
En Portion af det Steenfeldt-Fossiske Familielegat heri Byen til en gudfrygtig og fattig Enke er ledig. Testatorernes Beslægtede og Besvogrede, der ere i den Stilling, at de kan tillægges den ledigværende Portion, opfordres herved til i frankerede Breve at indkomme med deres Ansøgninger og lovligt Beviis for Slægt= eller Svogerskabet, til Formanden i Jnspectionen inden næstkommende October Maaneds Udgang.
Aarhuus Stifts-Tidende, 1840-09-19
Jnspectionen for Randens Byes milde Stiftelser, den 15de September 1840. Schiønning. G. A. Koefoed. S. Poulsen. Brock. Krogsgaard.
Aarhuus Stifts-Tidende, 1840-09-19
Paa Grund af flere Misbrug forbydes herved fra 1ste October d. A. al Brænde- og Pindesamling i samtlige Marselisborg underliggende Skove, for Enhver som ei dertil er forundt specielt Adgangskort, men saadanne, gjældende for forestaaende Vinter, kunne gratis erholdes af enhver virkelig Trængende, der melder sig her paa Gaarden næste Torsdag den 24de d. M. fra Kl. 3 til 6 Eftermiddag og ved Attest, enten fra Fattigcommissionen, eller en bekjendt paalidelig Mand i Aarhuus, beviser sin Trang. Dog meddeles kun Fruentimmer og Børn Tilladelsen. - Enhver som efter 1ste October findes i Skoven uden sligt Kort, bliver anholdt og straffet efter Anordningerne. Marselisborg, den 18de September 1840. Angerslew.
Aarhuus Stifts-Tidende, 1840-09-19
Viin Udsalg paa Bouteiller.
Aarhuus Stifts-Tidende, 1840-09-19
Af Hr. Viinhandler A. Chr. Møllers i Kjöbenhavn bekjendte gode Vine, ere fölgende Sorter mig overdragne i Oplag, og som sælges her til samme billige Priser som fra Oplagsstedet i Kjöbenhavn: Röde Vine. Chatenu la Rose, Pontet St. Julien; St. Julien, Margesuæ Nr. 1, dito Nr. 2, MedoeNr. 1. dito Nr. 2, gl. Portviin (London particulair); gl. Portviin, Portviin (god ordinair). Hride Vine. Sauterne 1819, Graves; gl. fransk Viin; Dry Madeira (London particulair); Dr. Maden; Madeir. Rhinskrine, Ridesheimer Bergmein; Hockkeimer; Liebfraumilch. Desertrine. Champagne 1ste Sort; Muskat Riversaltes; do. Bessiers, Mallaga. Aarhuus, den 26de August 1840. Joh. G. Lihme.
Aarhuus Stifts-Tidende, 1840-09-19
Champagne Cognoc fra 1800; Churente Con noe; gl. Coque, ord. Conde og gammel Rom paa Bouteiller faaes hos Joh. G. Lihme.
Aarhuus Stifts-Tidende, 1840-09-19
God Edike samt lyst Puddersukker til Syltning sælges billig af Joh. G. Lihme. Water=Twister.
Aarhuus Stifts-Tidende, 1840-09-19
Nogle hundrede Pund Water=Tvister, blegede og ublegede af bedste Qvalitet, ere i disse Dage arriverede hertil fra et Bomuldspinderie i Manchester, og sælges til 3 Mk. pr. Pd. ublegede fra No. 8 til 20; de blegede fra No. 8 til 20 for 3 Mk. 8 s. pr. Pd.; Pakkeviis billigere. Solide Kjøbere kan erholde 3 Maaneders Credit. Alle Slags farvede Tvister bekommes ogsaa meget billige sammesteds. Aarhuus, den 5te September 1840. J. C. Tarliong.
Aarhuus Stifts-Tidende, 1840-09-19
Trykt i Aarhuus Stiftsbogtrykkerie. Hørgarn, spundet paa Maskiner, er igjen arriveret i forskjellige Fiinheder, og sælges til nedsatte Priser af Vitus Jngerslev,
Aarhuus Stifts-Tidende, 1840-09-19
Hos Undertegnede bekommes gammel fransk Viin til 7 s., god Medoc til 7 s., Gravesviin til 16 ls., Madeira til 16 s., Portviin til 16 ls. pr. 3/4 Potte, foruden Flaske, der betales særskilt med 2 1/2 s. pr. Stk. Naar 8 Flasker tages af Gangen, erholdes Rabat. B. Møller. Weile, den 31te August 1840.
Aarhuus Stifts-Tidende, 1840-09-19
Holsteensk Boghvede og Perlegryn sælges hos Fr. Steilfeld, sen.
Aarhuus Stifts-Tidende, 1840-09-19
Kjøbenhavnsk Øl 8 s. Flasten kan faaes hos C. Woer.
Aarhuus Stifts-Tidende, 1840-09-19
Graae Sennep kjøbes af C. Woer.
Aarhuus Stifts-Tidende, 1840-09-19
Jslandsk Klipfisk er igjen at faae hos R. C. Lemmich.
Aarhuus Stifts-Tidende, 1840-09-19
Svenske Jernplader faaes billige hos R. C. Lemmich.
Aarhuus Stifts-Tidende, 1840-09-19
Fiint heglet Hør, samt Hørblaar, faaes billig hos J. L. Hasselbalch.
Aarhuus Stifts-Tidende, 1840-09-19
Engelsk Bleghvidt 18 a 20 Mk. Lpd., fiint malet Engelskrødt 7 Mk. 8 s. Lpd., i større Vægt billigere, faaes hos J. L. Hasselvalch.
Aarhuus Stifts-Tidende, 1840-09-19
En Jomfru som i flere Aar har conditioneret hos galante Herskaber, ønsker sig en Condition til 1ste November. Hun kan paa egen Haand paatage sig hvilkensomhelst Huusholdning. Gode Anbefalinger kan forevises. Man behage at henvende sig til Hr. Gjæstgiver Larsen, i Aarhuus, der meddeler nærmere Underretning.
Aarhuus Stifts-Tidende, 1840-09-19
Hos Løvengreen paa Skolegaden er 30 Traver, Havre og 10 Traver Byg strax at erholde tilkjøbs. En honet Borgermands Datter ønsker sig antaget hos en god Familie i Byen eller paa Landet. Hun kan lave daglig Mad og sye Skrædersyning efter Maal. Adressecontoiret anviser.
Aarhuus Stifts-Tidende, 1840-09-19
En rask Dreng af skikkelig Familie, som regner og skriver godt, kan strax blive anbragt ved Handelen. Adressecontoiret i Aarhuus anviser.
Aarhuus Stifts-Tidende, 1840-09-19
En confirmeret Dreng ønsker sig i Bagerlære, helst i Aarhuus. Adressecontoiret anviser.
Aarhuus Stifts-Tidende, 1840-09-19
Stedet No. 331 paa Mindegade, bestaaende af 9 Fag til Gaden og dobbelt Qvist, er underhaanden at faae tilkjøbs af Eieren som beboer Stedet.
Aarhuus Stifts-Tidende, 1840-09-19
Præste-Enkesædet i Røgen ved Frysenborg med alle huuslige og landlige Beqvemmeligheder, ønskes bortleiet fra 1ste November. Jessen. Salonen. Et belletristisk Maanedsskrift. Redigeret af G. Siesby. Forlagt af Andr. Fr. Høst.
Aarhuus Stifts-Tidende, 1840-09-19
Den danske Literatur har alt længe følt Savnet af en Journal, i hvilken belletristiske Meddelelser af et større Omfang end de, der egne sig for et Dage eller Ugeblad, kunde finde en Plads. J det Haab, at den danske Læseverden med Velvillie vil modtage et saadant Tidsskrift, hvori bekjendte danske Forfatteres Arbeider skulle stilles ved Siden af et Udvalg af de fortrinligste Fremmedes, vil, under ovenstaaende Titel, fra 1ste Octbr. d. A. udkomme et Maanedsskrift af ovenmeldte Natur. Ligesom Udgiveren alt har faaet Tilsagn fra flere af vore bedste Forfattere og stadig Medvirkning, saaledes skal der fra hans Side intet blive sparet, for at gjøre dette Tidsskrift saa interessant som muligt. Første Hefte, der alt er under Pressen, indeholder: "Julianes Giftermaal, nye Novelle af S. S. Blicher; "Mikels Kjærlighedshistorie", Vaudevillemonolog, og den onde Fyrste et nyt Eventyr, begge af H. C. Andersen; Digte af H. P. Holst, Udgiveren og fl.; "Regnskyllene" Novelle af Frederic Soulie, Missceller. J Begyndelsen af hver Maaned vil udkomme et Hefte paa 90 Octavsider, trykt med nye Typer og udstyret med al Omhu og typographisk Elegance fra det Berlingske Bogtrykkerie, til en Subscriptionspriis af 32 s. pr. Hefte. Subscriptionen er kun bindende for 1 Bind, eller 3 Hefter. Subscribentsamlere erholde de sædvanlige Fordeele. Subscription modtages i alle Boglader.
Aarhuus Stifts-Tidende, 1840-09-21
Følge Blad til Stiftstidende. arhuus, No 152. Mandagen den 21de September 1840.
Aarhuus Stifts-Tidende, 1840-09-21
Til mine ærede Medborgere, i Aarhuus.
Aarhuus Stifts-Tidende, 1840-09-21
Hvad der gav Jndsenderen af Stykket i Aarhuus Stiftstidende No. 136 Anledning til at sammenholde Aarhuus Mark med Horsens, hidrører derfra, at Horsens Mark er er en af de senest udskiftede Communers Jorder heri Jylland, og dernæst, at det er en nogen Sandhed: at en Mand i Horsens, som for paa Fælleden havde Græsningsret til 2de Køer, i Æqvivalent ikke erholdt mere Jord end han kan faae 2 Daler aarlig i Leie af. Skulde Nogen tvivle om Sandheden heraf, kan han henvende sig til Adressecontoiret, der vil opgive ham Mandens Navn, og et saadant Tilfælde, mener Jndsenderen af Stykket i Avisen No. 136, kunde ogsaa indtræffe her, naar Marken uden Moderationer eller andre Hensyn skiftes efter Grundtaxten eller efter samme Norm som Horsens. Tvivler man ogsaa om Sandheden af at en Koe koster 10 Rdlr. i Græspenge og et Par Heste 20 Rdlr., kan man ligeledes henvende sig til Redactionen om nærmere Oplysning om Sandheden af enhver noteret Gjenstand dette Stykke betræffende. Skal Aarhuus Mark absolut skiftes og parcelleres, da vil der fra Autoriteternes Side vist blive taget tilbørligt Hensyn til, at Udskiftningen skeer ligesaavel efter Græsningsretten som efter Grund taxten, for at forebygge saadanne Misligheder, som have fundet Sted i Horsens.